ભાજપના એક પણ આગેવાને તેમને હોસ્પિટલ પહોંચાડવા માટે પોતાની કાર લઈને આગળ આવવાની તસદી પણ લીધી ન્હોતી ; તાળાને ત્રણ કાર્યકરોએ રિક્ષામાં નાખીને હોસ્પિટલ લઈ જવા પડ્યા, જ્યાં તેમને મૃત જાહેર કરાયા હતા. રાજકોટ જિલ્લા પંચાયતના કોંગ્રેસી સભ્યોને ફોડીને ગાંધીનગર, ત્યાંથી રાજસ્થાન અને છેલ્લે ગોંડલ લઈ જવાયા તે પછી આજે બસમાં રાજકોટ લવાયા હતા. વર્ષ 2000માં શહેર યુવા ભાજપ ઉપપ્રમુખ રહી ચૂકેલા અને હાલ સક્રિય કાર્યકર એવા રમેશભાઈને આ ‘સભ્યો’ને સાચવી અંદર મોકલવાની જવાબદારી સોંપાઈ હતી. આજે સવારે 10-30 આસપાસ કોંગ્રેસના બગાવતી સભ્યોને જિલ્લા પંચાયત લઈ અવાયા ત્યારે તાળા બસમાંથી સભ્યોને ઉતારીને કતાર કરાવતા હતા ત્યાં જ 10-45 આસપાસ ભાજપ કોંગ્રેસના અનેક આગેવાનોની દેખતા જ તેઓ ઢળી પડ્યા હતા અને થોડી વાર માટે અફરાતફરી મચી ગઈ હતી.